ANEXA nr.3 la HCL nr………………
TABEL
privind atribuirea respectiv schimbarea de denumiri la străzi şi o piaţă din Municipiul Timişoara.

1.  ZONA TORONTALULUI – STR. ARTHUR RUBINSTEIN

TRONSONUL 1 



STRADA „RABIN OPPENHEIMER”

Strada cu denumirea Dr. Ernest Neumann care îşi schimbă denumirea.

Oppenheimer Zvi Hirsh ben David (1821-1859), supranumit „Gaon Rabbi Herschele Temeswarer”, a fost rabin, considerat cel dintâi lider spiritual atestat de comunitatea evreiască din Banat, personalitate religioasă ce s-a bucurat de recunoaştere europeană, iar mormântul său din cimitirul evreiesc din Timişoara, construit în stil mausoleu, a devenit un loc de pelerinaj pentru evrei şi neevrei.


2.  ZONA  FABRIC

TRONSONUL 2 

          STRADA „RABIN DR. ERNEST NEUMANN”

Strada cu denumirea Episcop Josef Nischbach care îşi schimbă denumirea, pe care a locuit rabinul Ernest Neumann. 

 DR. ERNEST NEUMANN (n.12 ian. 1917, satul Ceica, jud. Bihor – d.21 apr. 2004, Timişoara), a fost un teolog iudaic român, care a îndeplinit funcţia de prim-rabin, apoi mare rabin al comunităţii evreilor din Timişoara (1949-2004). A aparţinut curentului neolog al iudaismui transilvănean.


3. ZONA CALEA SEVER BOCU

TRONSONUL 3 


STRADA „MIRCEA - DIMITRIE RAŢIU”

Stradă nouă, perpendiculară pe strada Constructorilor, situată între strada Constructorilor şi str. Ion Ionescu de la Brad.


Mircea–Dimitrie Raţiu (n.11.0ct. 1923, Turda – d.2 sept. 2011, Turda). Dr. Ing. Mircea–Dimitrie Raţiu, a fost om de ştiinţă român, inginer, doctor în ştiinţe tehnice, profesor onorific al Universităţii Politehnica din Timişoara.

4. ZONA CALEA MARIRILOR 1989 - STR. GAVRIL MUSICESCU

TRONSONUL 4 


STRADA „ELISABETA RIZEA”

Tronson de stradă nouă situat în prelungirea intrării Elisabeta Rizea.

Tronsonul de intrare cu denumirea Elisabeta Rizea aprobată prin HCL nr.149/2015 îşi schimbă tipul de arteră în STRADĂ, deoarece strada face legătura între str. Gospodarilor şi Calea Martirilor 1989.


5. ZONA CALEA URSENI - UZINA DE APĂ

TRONSONUL 5 


STRADA „IULIU PODLIPNY”

Tronson de stradă nouă situat în prelungirea străzii cu acelaşi nume, la sud-vest de Calea Urseni.

6. ZONA MEHALA -  STR. GRIGORE ALEXANDRESCU

TRONSONUL 6 


STRADA „PETRU VINTILĂ”

Tronson de stradă nouă situat în prelungirea străzii cu acelaşi nume.

7. ZONA TORONTALULUI –  AEROPORT UTILITAR

TRONSONUL 7 


STRADA „ALEXANDRU JEBELEANU”  

Tronson de stradă nouă situat în prelungirea străzii cu acelaşi nume.

8. ZONA TORONTALULUI –  AEROPORT UTILITAR

TRONSONUL 8 

        STRADA „SLT. IOAN – LUCIAN LEUŞTEAN”  

Stradă nouă situată între strada Szeged şi strada Maria Dogaru, perpendiculară pe strada Alexandru Jebeleanu, paralelă cu strada Petru Bandu, fiind situată la nord – est de aceasta din urmă.


Ioan – Lucian LEUŞTEAN (n.23.10.1986, Drobeta Turnu – Severin - d.2011) - Sublocotenent (post mortem), cetăţean de onoare al Municipiului Timişoara, militar erou care şi-a slujit patria cu onoare şi devotament până la sacrificiul propriei vieţi, fiind rănit foarte grav de explozia unui dispozitiv improvizat în Afganistan, ulterior decedând într-un spital din Germania.

9. ZONA TORONTALULUI –  AEROPORT UTILITAR

TRONSONUL 9 


STRADA „SLT. IOAN GROSARU”  

Stradă nouă perpendiculară pe strada Corneliu Ursu, paralelă cu strada Maria Dogaru, fiind situată la nord – vest de strada Maria Dogaru.

Ioan GROSARU (n.24.oct.1972, loc. Fălticeni, jud. Suceava - d.21.sept.2007, Tallil, Iraq) - Sublocotenent (post mortem), cetăţean de onoare al Municipiului Timişoara, militar erou care şi-a slujit patria cu onoare şi devotament până la sacrificiul propriei vieţi, fiind ucis de explozia unui proiectil perforant autoforjabil care a lovit transportorul în care se afla împreună cu alţi 4 militari ai Batalionului 32 Infanterie „Mircea” în zona Tallil, Iraq.

10. ZONA CAMPUS UNIVERSITAR

TRONSONUL 10 


 
PIAŢA „MICHELANGELO”

Piaţa cu denumirea „LEONARDO DA VINCI”, care îşi schimbă denumirea, situată în sensul giratoriu de pe Bulevardul Vasile Pârvan, cu axul Strada Michelangelo - Strada Cluj.

11. ZONA CETATE

TRONSONUL 11 



STRADA „GRUPUL SIGMA”  

Stradă nouă situată între Piaţa Libertăţii şi Piaţa Sfântul Gheorghe, respectiv între strada 9 Mai şi strada General Praporgescu, perpendiculară pe aceste două străzi între imobilele cu numerele poştale nr.1 şi nr.3 de pe str. 9 Mai.


GRUPUL SIGMA – fenomen cultural curajos şi unic în creaţia artistică timişoreană a anilor ’70, decisiv în racordarea culturii româneşti la tendinţele majore ale artei europene contemporane, a fost fondat în anul 1969 în Timişoara de către artiştii Ştefan Bertalan, Constantin Flondor Străinu, Doru Tulcan, la care s-au alăturat ulterior artiştii Ioan Gaita şi Elisei Rusu, precum şi, în anul 1970, matematicianul Lucan Codreanu.


Iniţial a existat gruparea 111 formată din Roman Cotoşman, Bertalan şi Flondor, care s-a dezintegrat după plecarea lui Cotoşman în Philadelphia, SUA, în anul 1969.


Deşi grupul se formase încă din anul 1969, numele Sigma a apărut doar după adrearea matematicianului Codreanu în 1970, nume derivat din simbolul matematic pentru „sumă”, denumirea Sigma (iniţial Sigma I), însemnând “sumă de unităţi”, sumă de individualităţi. 


Din grup au mai făcut parte plasticienii Diet Sayler, Zoltan Molnar, Toma Viorel, „laboratorul” principal al grupului fiind Liceul de Arte Plastice Timişoara.

